ئازادم بکە (زنجیرەی تەلەڤیزیۆنی)
ئازادم بکە (بە فارسی:رهایم کن) زنجیرەیەکی ئێرانییە لە چەشنی، دراما، مێژووی، ڕۆمانسی لە دەرهێنانی شەهرام شاحوسێنی و نووسینی مەجید مەولایی، کە لە ساڵی ٢٠٢٣ لە تۆڕی ئینتەرنێتی فیلمۆ نمایشکرا. هەر یەکە لە موحسین تەنابەندە و ھووتەن شەکیبا و هودا زەینول عابدین و بابەک کەریمی لە ئەکتەرانی ئەم زنجیرەیەن.

پەخشی زنجیرەکە لە ١٧ی ٢ی ٢٠٢٣ لە تۆڕی فیلمۆ دەستی پێکرد و لە ١٦ی ٦ی ٢٠٢٣ کۆتایی هات.

چیرۆک 
زنجیرەکە چیرۆکی سێگۆشەی خۆشەویستی دەگێڕێتەوە کە چیرۆکەکەی لە ساڵانی ١٩٧١ی ئێرانی پەھلەوی  ڕوودەدات. حاتەم و هاتف دوو بران لە خێزانێکی بەناوبانگی گوندی سیاهرود، حاتەم کوڕی گەورەی خێزانەکەیە و ئەوینداری دایەنی منداڵەکەیەتی، لەگەڵ گەڕانەوەی برا بچووکەکەی بۆ گوندەکەیان، گیرۆدەی چیرۆکێکی ئەوینداری ئاڵۆز دەبن، مارال تێدەگات کە ژیانی یونسی برای لە مەترسیدایە. حاتەم لەکاتی یارمەتیدانی مەرالدا تێدەگات کە چیرۆکی براکەی پەیوەستە بە برا بچووکەکەی خۆیەوە بەناوی هاتف کە چەند ساڵێکە کۆچی کردووە بۆ تاران.

ئەکتەرەکان

میوزیک

ڕەخنە و دەستخۆشی 

 ئاراش فەهیم لە ڕۆژنامەی کەیهان ڕەخنەی لە سستی زنجیرەکە و کارەکتەر و دیزاینی جلوبەرگ و مەیک ئەپی ڕوخساری ئەکتەرەکان گرت و بە تێکەڵکردنی زنجیرەی فارسی و زنجیرەی تورکی زانی.

 ئەحمەد محەمەد تەبریزی لە ماڵپەڕی دیجیکالاماگ ئەم زنجیرەیەی بە یەکێک لە باشترین زنجیرەکان وەسف کرد و ڕایگەیاند کە شەهرام شاحوسێنی "بەهرە و هونەری فیلمسازی خۆی دەرخستووە".

 بەپێی هەواڵی ماڵپەڕی فیلم نیوز، کاردانەوەکان سەبارەت بە کۆتایی هاتنی زنجیرەکە جیاواز بوون.

 ئاژانسی هەواڵی فارسی سەر بە سوپای پاسداران ڕەخنەی لەم زنجیرەیە گرت و بە "بەرەوپێشبردنی ناشایستەیی" وەسفی کرد و داوای کرد لە هەڵمەتێکدا ڕێگری لە پەخشکردنی بکرێت.

 مستەفا عەزیزی لە ڕۆژنامەی ئیندیپێندنتی فارسی ڕوانگەیەکی ئەرێنی بۆ ئەم زنجیرە هەبووە و نووسیویەتی: بەهەر حاڵ پێشنیار دەکەم بۆ ئەوانەی سەیری زنجیرە درامای ئێرانی دەکەن سەیری زنجیرەکە بکەن.

بەستەری دەرەکی 
زنجیرەکە لە بنکەدراوەی ئینتەرنێتی فیلمەکان.

زنجیرەکە لە فیلمۆ.

سەرچاوەکان